hotchpotch/miracl-hf-unified huggingface dataset:
Nikolai Andrejevitš Orlov
Nikolai Andrejevitš Orlov (; 26. helmikuuta 1892 Jelets, Orjolin kuvernementti, Venäjän keisarikunta — 31. toukokuuta 1964 Grantown-on-Spey, Skotlanti, Yhdistynyt kuningaskunta) oli venäläinen pianisti, jota arvostettiin erityisesti Frédéric Chopinin ja Robert Schumannin teosten tulkitsijana ja joka esitti myös Aleksandr Skrjabinin ja Jean Sibeliuksen musiikkia.
Nikolai Orlov opiskeli pianonsoittoa ensin Gnesinien musiikkioppilaitoksessa ja sitten Moskovan konservatoriossa Konstantin Igumnovin johdolla ja valmistui konservatoriosta vuonna 1910. Hän opiskeli myös sävellystä ja kontrapunktia Sergei Tanejevin yksityisoppilaana.
Orlov piti ensikonserttinsa vuonna 1912, ja samana vuonna hän kantaesitti Aleksandr Glazunovin 1. pianokonserton. Hän opetti pianonsoittoa Moskovan filharmonisessa koulussa ja konservatoriossa vuosina 1913–1921 ja siirtyi sen jälkeen länteen. Hän kiersi konsertoimassa eri puolilla maailmaa, muun muassa viisi kertaa Suomessa vuosien 1925–1939 välillä. Orlov asettui Britanniaan vuonna 1948.
Nikolai Orlovin elegantin soittotyylin on luonnehdittu olevan lähempänä 1800-luvun ihanteita kuin 1900-luvun venäläistä pianokoulukuntaa.
Nuorgam (verkkomedia)
Nuorgam oli internetissä toiminut musiikkimedia, jota julkaisi musiikkiyhdistys Helsingin Nuorgam ry. Sivustoa tekivät vapaaehtoistyönä musiikkijournalistit ja musiikkikirjoittamisesta kiinnostuneet ihmiset. Nuorgamilla ei ollut aiheissaan yhtenäistä linjaa, vaan sivustolla käsiteltiin periaatteessa kaikkea musiikkiin liittyvää kirjoittajien kiinnostuksen niin salliessa.
Nuorgamin juttusarjat, kuten tietyn vuoden popklassikot, ilmestyivät usein listamuodossa. Sivustolla julkaistiin kirjoitusten lisäksi myös viikoittaisia teemojen ympärille kasattuja soittolistoja.
Ensimmäinen Nuorgamin artikkeli oli kirjoitus Pave Maijasen ”Lähtisitkö”-kappaleesta. Lokakuussa 2013 sivustolla oli yhteensä 3474 artikkelia. Nuorgam valittiin vuoden verkkomediaksi Musiikki & Median palkintogaalassa lokakuussa 2012. Sivustolla oli noin 30 vakituista avustajaa, jonka lisäksi Nuorgamiin kirjoittivat lukuisat vierailevat kirjoittajat. Sivustolle oli maaliskuussa 2013 kirjoittanut 109 eri henkilöä - vierailevien kirjoittajien joukossa muun muassa Veikko Halmetoja, Ville Kormilainen, Tommy Lindgren, Antti Nylén, ja Nick Triani.
Vuonna 2013 Nuorgam keräsi yhteisörahoituksella varoja painetun lehden julkaisemiseen. Lehteä ilmestyi vain yksi numero tuhannen kappaleen painoksena. Myöhemmin lokakuussa 2013 Nuorgam ilmoitti lopettavansa toimintansa 30. marraskuuta 2013.
Karl Gabriel Leinberg
Karl Gabriel Leinberg (8. helmikuuta 1830 Turku – 31. lokakuuta 1907 Tukholma) oli suomalainen opettaja ja koulu- ja kirkkohistoriaa tutkinut historioitsija.
Leinbergin vanhemmat olivat turkulainen kauppias Gabriel Leinberg (k. 1831) ja Lucina Karolina Thunberg. Hän kävi Turun triviaalikoulua ja Turun lukiota ja pääsi ylioppilaaksi 1848. Leinberg valmistui filosofian maisteriksi 1853 ja teologian kandidaatiksi 1868. Hän oli Helsingin yksityislyseon uskonnon opettaja ja johtaja 1856–1868 ja sen jälkeen Jyväskylän seminaarin johtaja vuoteen 1894. Helsingin piirin kansakouluntarkastaja hän oli 1894–1905. Hänelle myönnettiin professorin arvo 1884 ja filosofian kunniatohtorin arvo 1897. Leinbergistä tuli riemumaisteri 1907. Hän kuoli saman vuoden syksyllä ollessaan matkalla Tukholmassa.
Leinberg julkaisi useita asiakirjakokoelmia ja tutkimuksia. Hänen laatimiaan raamatunhistorian oppikirjoja käytettiin pitkään kouluissa.
Leinbergin puoliso vuodesta 1856 oli säveltäjä Hilma Rosaura (Lilli) Thuneberg (k. 1922). Heidän poikansa maisteri Georg Leinberg (1865–1925) toimi säästöpankkien tarkastaja vuodesta 1895 ja oikeusministeriön tilastotoimiston johtajana vuodesta 1918. Hän ansioitui säästöpankkiolojen kehittäjänä. Pojanpoika Yrjö Leinberg (1896–1974) taas toimi vakuutusalalla, vuodesta 1950 Henkivakuutusyhtiö Suomen toimitusjohtajana.
Yrjö Leinberg
Yrjö Ernst Gabriel Leinberg (s. 11. toukokuuta 1896 Helsinki – 10. maaliskuuta 1974 Helsinki) oli suomalainen vakuutusjohtaja. Hän väitteli filosofian tohtoriksi 1932. Hän oli sosiaaliministeriön vakuutusylitarkastaja 1933–1936, Keskinäisen henkivakuutusyhtiö Suomen päämatemaatikko vuodesta 1936, apulaisjohtaja 1940–1948, johtaja 1948–1950 ja toimitusjohtaja 1950–1963.
Leinbergin isoisä oli Karl Gabriel Leinberg.
Dead Moon
Dead Moon oli vuosina 1987–2006 toiminut yhdysvaltalainen punk rock -yhtye Oregonista. Yhtyeen jäsenet olivat laulaja-kitaristi Fred Cole, basisti Toody Cole ja rumpali Andrew Loomis.
Bertolli
Bertolli on perinteikäs "extra vergine" -oliiviöljymerkki, joka kasvoi kansainväliseksi Italian ja Välimeren ruokakulttuurien brändiksi. Yrityksen perusti Francesco Bertolli vuonna 1865 Luccassa, Toscanassa. Unilever osti sen myöhemmin.
Bertolli on tunnettu oliiviöljystään, joka on globaali markkinajohtaja, mutta se on laajentanut valikoimaansa pastakastikkeisiin ja valmisruokiin. Vuonna 2008 Unilever myi oliiviöljyliiketoiminnan Grupo SOS:lle, Espanjan toiseksi suurimmalle ruokayhtiölle, 500 miljoonalla punnalla. Kauppa sisälsi Italian Mayan, Danten ja San Giorgion oliivi- ja siemenöljyliiketoiminnan myynnin sekä Inverunossa Milanon maakunnassa, Lombardiassa sijaitsevan tehtaan myymisen; Unilever jatkoi Bertolli-tuotemerkin käyttöä muissa tuoteryhmissä kuten margariineissa, pastakastikkeissa ja pakasteaterioissa.
Unilever myi Bertolli-nimellä toimineen pakasteruokatuotannon ConAngra Foodsille elokuussa 2012.
Newton-asteikko
Newton-asteikko (yksikön tunnus °N) on brittiläisen fyysikon Isaac Newtonin vuonna 1701 lehdessä "Philosophical Transactions" esittelemä lämpötila-asteikko. Asteikon on empiirinen asteikko, jonka kaksi referenssipistettä ovat veden jäätymispiste ja ihmisen ruumiinlämpö. Näille pisteille Newton antoi lämpötilat 0 °N ja 12 °N. Koska lämpötilat mitataan veden jäätymispisteen suhteen, kutsutaan sitä "suhteelliseksi asteikoksi". Mittausteknisesti sen asteikko on välimatka-asteikko, jossa termodynaamisia laskelmia voi tehdä ainoastaan lämpötilaerojen avulla. Asteikosta ei tullut yleisesti suosittua, mutta se oli eräs varhaisimmista käytetyistä lämpötila-asteikoista.
Newton loi yllämainitun asteikon vuosina 1692-1693 käyttäen lasiputkea, jossa alasäiliössä oli laajentuma. Hän kaatoi lasiputkeen tietty määrä pellavaöljyä ja sulki sitten lasiputken yläpään tiiviisti. Mittarin tyypistä voidaan käyttää nimitystä "Firenzen lämpömittari" vastaavien italialaisten mittareiden mukaan. Newton oletti pellavaöljyn tilavuuden verrannolliseksi lämpötilaan. Veden jäätymispisteen tilavuudeksi hän asetti luvun 10 000 ("t" = 0 °N) ja sai ruumiin lämpötilassa tilavuudeksi luvun 10 256 ("t" = 12 °N). Kun vesi kiehui, oli tilavuus 10 725 ("t" = 33-34 °N) ja kun sulanut tina jähmettyi oli tilavuus 11 516 ("t" = 72 °N).
Newtonin lämpömittarin mitta-alue on poikkeuksellisen laaja. Hän käytti sen luomiseksi apuna muitakin referenssipisteitä, jotka hän skaalasi ensimmäisten 12 °N mukaan lineaarisesti. Hän käytti näiden pisteiden luomiseksi lyijyä (Pb), tinaa (Sn), vismuttia (Bi) ja antimonia (Sb). Osa pisteistä hän loi sekoittamalla käyttämistään metalleista erilaisia lejeerinkejä. Näiden avulla hän laajensi asteikkoa lähtien liikkeelle veden kiehumispisteestä (33 °N) ja jatkaen vielä 18 muulla sulamispisteellä lämpötilaan, joka nykytietämyksen mukaan on ollut 631 °C. Vaikka lämpömittari näytti korkeissa lämpötiloissa toistasataa astetta väärin, on standardin luominen vaikuttava ja selvästi omaperäinen idea moniin seuraajiinsa verrattuna.
Tämän lämpömittarin avulla Newton keksi Newtonin jäähtymislain. Tarkat mittaukset paljastivat ilmiön logaritmisen luonteen.
Newtonin aste on 1/33 veden sulamis- (0 °N) ja kiehumispisteen (33 °N) väliä. Silloin 1 °N = 3,03 °C ja 1 °C = 0,33 °N. Koska sekä Celsius- ja Newton-asteikon nollapiste on sama nolla, on muunnos suoraan verrannollinen. Newtonit ovat tällöin 
ja Celsiukset
Kelvin-asteikko eroaa Celsius-asteikosta 273,15 °C verran. Newtonit ovat siksi
ja kelvinit
Vinyyli (täsmennyssivu)
Vinyyli voi viitata johonkin seuraavista:
Havannalaiset
Havannalaiset ry on havannankoirien rotujärjestö. Yhdistyksen tarkoituksena on edistää koiraharrastusta, tehdä havannankoira-rotua tunnetuksi sekä edistää puhdasrotuisten, rotumääritelmän mukaisten, terveiden ja käyttötarkoitukseensa soveltuvien havannankoirien jalostusta. Lisäksi tarkoituksena on ohjata jäseniä koiran pidossa, hoidossa ja kasvatuksessa.
Ensimmäiset havannankoirat tuotiin suomeen 1989. Tästä alkanut kehitys johti 1991 Havannalaiset ry:n perustamiseen. Ensimmäiset havannankoirat tulivat Suomeen Saksasta ja Hollannista. Rotujärjestöksi Havannalaiset ry. tuli 1.1.2011.
Sound Pack (Viikate)
Sound Pack on Viikate -yhtyeen vuonna 2010 ilmestynyt kokoelma-albumi. Se sisältää kokonaisuudessaan Viikatteen albumit "Marraskuun lauluja I" ja "Marraskuun lauluja II". DVD-osio sisältää vuonna 2003 ilmestyneen "Leimu" -DVD:n, jolle on koottu kolme yhtyeen musiikkivideota. Albumi on osa Supersounds Musicin julkaisemaa samannimistä kokoelmalevysarjaa.
Kazakstan talviolympialaisissa 2010
Kazakstan osallistui Vancouverin talviolympialaisiin 2010 39 urheilijan voimin. Maa saavutti yhden hopeisen mitalin ja oli mitalitaulukossa viimeisellä sijalla Viron kanssa. Kazakstanin lippua avajaisissa kantoi Dias Keneshev.
Dawid Kubacki
Dawid Kubacki (s. 12. maaliskuuta 1990 Nowy Targ) on puolalainen mäkihyppääjä.
Kubacki oli Val di Fiemmen MM-kilpailuissa 2013 normaalimäen 31:s sekä suurmäen 20:s. Joukkuekilpailussa hän kuului Puolan pronssijoukkueeseen. Sotšin olympialaisissa 2014 hän sijoittui normaalimäessä 32:nneksi, Falunin MM-kilpailuissa 2015 suurmäessä 29:nneksi. Lentomäen MM-kilpailuissa Kulmissa 2016 hän oli viidestoista. Lahden MM-kilpailuissa 2017 hän sijoittui sekä normaalimäessä että suurmäessä kahdeksanneksi ja oli mukana voittamassa Puolalle joukkuemäen MM-kultaa. Oberstdofrin lentomäen MM-kilpailuissa 2018 hän sai joukkuepronssia ja oli henkilökohtaisessa kilpailussa kymmenes. Pyeongchangin olympialaisissa 2018 hän saavutti joukkuekilpailussa pronssia, oli suurmäessä kymmenes ja normaalimäessä 35:s.
Kubackin ensimmäinen maailmancupin osakilpailu oli Zakopanessa 16. tammikuuta 2009. Hän oli kilpailun 49:s. Ensimmäiset pisteensä maailmancupista hän sai Kuusamosta 1. joulukuuta 2012 oltuaan kilpailun 22:s. Kymmenen parhaan joukkoon hän sijoittui ensimmäisen kerran oltuaan yhdeksäs Engelbergissä joulukuussa 2012. Ensimmäisen palkintosijansa hän saavutti oltuaan kolmas Keski-Euroopan mäkiviikon kilpailussa Oberstdorfissa joulukuussa 2017. Mäkiviikon kokonaispisteissä hän oli kuudes. Hän sijoittui samalla kaudella kolmanneksi Willingenissä ja toiseksi Lillehammerissa. Maailmancupin kokonaiskilpailussa hän oli yhdeksäs. Kaudella 2018–2019 hän oli kolmas uudenvuodenpäivänä Garmisch-Partenkirchenissä ja toinen loppiaisena Bischofshofenissa. Mäkiviikon kokonaiskilpailussa hän sijoittui neljänneksi. Mäkiviikon jälkeen hän saavutti Val di Fiemmessä 13. tammikuuta uransa ensimmäisen osakilpailuvoiton, ja sijoittui edellisenä päivänä samassa mäessä toiseksi.
Kubacki voitti kesä-GP:n kokonaiskilpailun 2017. Hän on voittanut seitsemän kesä-GP-sarjan osakilpailua. Continental Cupissa hän on voittanut neljä osakilpailua.
Luettelo Aku Ankka -sarjakuvan hahmoista
Tämä on luettelo Aku Ankka -sarjakuvan hahmoista.
Kisumisu on valkoinen kissa, joka on yleensä laiska ja mukavuudenhaluinen. Kisumisu esiintyi ensi kerran vuonna 1964 Dick Kinneyn ja Al Hubbardin tarinassa "Touho-serkun toilauksia". Älykkäänä kissana Kisumisu ei lainkaan pidä Touhon läsnäolosta, koska tietää siitä seuraavan vain ikäviä kommelluksia. Kisumisun hahmo esiintyi useimmin juuri 60-luvuilla ja samoissa tarinoissa kuin Touho Ankka. Nykyään Kisumisu tekee vain silloin tällöin cameorooleja Aku Ankka -tarinoissa. 
Tero Tuhluri ("Chisel McSue") on Roope Ankan vihollinen. Harvoin nähty hahmo esiintyi Carl Barksin piirtämänä ensimmäisen kerran vuonna 1953. Suomessa hahmo esiintyi ensimmäisen kerran vuonna 1956 tarinassa "Roope-setä joutuu maksamaan vanhan velan".
Mikke Leinonen
Mikke Leinonen (s. 14. tammikuuta 1992) on suomalainen aktiiviuransa päättänyt yhdistetyn hiihtäjä. Hän edusti seuratasolla Lahden Hiihtoseuraa.
Nuorten maailmanmestaruuskilpailuissa Erzurumissa 2012 Leinonen saavutti viidennen ja seitsemännen sijan. Hän pääsi ensimmäisen kerran MM-kilpailuihin Val di Fiemmessä 2013, jossa hän oli normaalimäen Gundersen-kilpailun 34:s ja suurmäen Gundersen-kilpailun 36:s.
Leinonen debytoi maailmancupissa Lahdessa 11. maaliskuuta 2011. Hän oli kilpailun 51:s. Leinosen paras sijoitus maailmancupissa on 14:s, jonka hän saavutti Tšaikovskissa tammikuussa 2014.
Toukokuussa 2017 Leinonen ilmoitti lopettavansa aktiiviuransa yhdistetyn parissa.
Slovenia talviolympialaisissa 2010
Slovenia osallistui Vancouverin talviolympialaisiin 2010 47 urheilijan voimin. Maa saavutti kolme mitalia, kaksi hopeista ja yhden pronssisen. Maan lippua avajaisissa kantoi Tina Maze.
Disneyn sarjakuvat
Disneyn sarjakuvat ovat The Walt Disney Companyn sarjakuvia. Suomessa Disneyn sarjakuvamaailmasta kertovia lehtiä ja kirjoja julkaisee Sanoma Media Finland.
Tsushima (1902)
Tsushima () oli keisarillisen Japanin laivaston Kuressa helmikuussa 1904 valmistunut Niitaka-luokan panssarikansiristeilijä. Alus upposi maalilaivana vuonna 1944.
Alus tilattiin Kuren laivastontelakalta osana vuoden 1897 hankintoja. Sen köli laskettiin 1. lokakuuta 1901, ja alus laskettiin vesille 15. helmikuuta 1902. Alus valmistui 14. helmikuuta 1904.
Alus luokiteltiin 1. syyskuuta 1921 toisen luokan rannikkopuolustusalukseksi. Se riisuttiin aseista vuonna 1930. Alus poistettiin vuonna 1936 alusluettelosta, ja se myytiin romutettavaksi 1947.
Homestuck
Homestuck on yhdysvaltalaisen Andrew Hussien vuonna 2009 luoma verkkosarjakuva. Sarjakuvan viimeinen osa julkaistiin 13.4.2016.
Sarjakuva mukailee tekstiseikkailuita. Jokainen ruutu on otsikoitu "pelaajan syöttämällä" komennolla ja teksti on kirjoitettu pelien tapaan sinä-persoonassa. Kaikki ruudut eivät ole pelkkiä kuvia, vaan jotkut ovat lyhyitä animaatiovideoita tai jopa interaktiivisia pelejä.
Tarinan alussa 13-vuotias John Egbert ja hänen ystävänsä alkavat pelata uutta "immersiivistä simulaatiopeliä" Sburbia. Osoittautuu, että peli sijoittuu virtuaalimaailman sijasta todelliseen maailmaan ja lapset ovat vaarassa jäädä pelin luoman meteoriittisateen alle, joka uhkaa tuhota koko maailman. He onnistuvat pelin antamien esineiden avulla siirtämään itsensä toiseen maailmaan, jossa heidän on voitettava Sburbin luomat haasteet voittaakseen pelin. Asiat eivät kuitenkaan suju, kuten on suunniteltu.
Vihtori Ylinen
Vihtori Johannes Ylinen (28. maaliskuuta 1879 Yläne – 11. toukokuuta 1953 Yläne) oli suomalainen taidemaalari.
Yläneella syntynyt Vihtori Ylinen kävi koulunsa Säkylässä. Ylioppilaaksi kirjoitettuaan hän aloitti opinnot Turun piirustuskoulussa syksyllä 1897 ja jatkoi niitä myöhemmin Suomen Taideyhdistyksen piirustuskoulussa Helsingissä. Vuonna 1899 Ylinen tapasi samassa koulussa opiskelleen Saima Tigerstedtin, jonka kanssa hän avioitui 1905. Pariskunta matkusti yhdistetylle hää- ja opintomatkalle Pariisiin, jossa he hakivat oppia kuuluisassa Académie Colarossissa.
Suomeen palattuaan Ylinen ja Tigerstedt rakennuttivat Yläneen Elijärven rannalle oman taiteilijahuvilan, joka nimettiin Hauenkuonoksi. He viettivät Yläneellä lähes koko elämänsä, lukuun ottamatta 1920-lukua, jolloin perhe asui Raumalla lasten koulunkäynnin vuoksi. Rauman aktiiviseen taiteilijayhteisöön kuuluivat samalla vuosikymmenellä heidän lisäkseen muun muassa Jalmari Karhula ja Uuno Eskola.
Vihtori Ylinen tunnetaan erityisesti Rauma-aiheisista maalauksistaan sekä muotokuvista. Hän kuvasi maalauksissaan myös maaseutua ja maisemia eri puolilta Suomea. Näitä kuvia julkaistiin runsaasti kouluille tarkoitettuina opetustauluina. Ylinen oli lisäksi aktiivinen musiikinharrastaja. Hän soitti viululla sekä kansanmusiikkia että klassisia sävellyksiä ja rakensi myös itse soittimiaan.
Vihtori Ylinen on myös maalannut joitakin alttaritauluja, osa niistä on jäljennöksiä muiden taiteilijoiden maalauksista. Näitä on muun muassa Vampulan (1906), Paattisten (1920, jäljennös Ludwig von Hofmannin maalauksesta) ja Tarvasjoen (1921, jäljennös Julius Kronbergin maalauksesta) kirkoissa.
Saima Tigerstedt-Ylinen
Saima Tigerstedt-Ylinen (15. joulukuuta 1878 Tuulos – 19. kesäkuuta 1978 Yläne) oli suomalainen taidemaalari.
Tigerstedt syntyi Tuuloksessa ruotsinkieliseen aatelissukuun vuonna 1878. Seuraavan vuosikymmenen loppupuolella hän muutti perheensä mukana Helsinkiin. Vuonna 1903 Tigerstedt valmistui taidemaalariksi Suomen Taideyhdistyksen piirustuskoulusta. Hän oli myös opiskellut Taideteollisessa korkeakoulussa eri käsityöaineita, muun muassa puukuvanveistoa ja ornamenttipiirustusta.
Vuonna 1905 Tigerstedt avioitui piirustuskoulussa tapaamansa Yläneelta kotoisin olleen Vihtori Ylisen kanssa. Samana vuonna pariskunta matkusti yhdistetylle hää- ja opintomatkalle Pariisiin, jossa he opiskelivat usean muun suomalaistaiteilijan tavoin Académie Colarossissa. Suomeen palattuaan he rakennuttivat Yläneen Elijärven rannalle ateljeehuvilan, jossa he viettivät lähes koko loppuelämänsa. Vuosina 1923–1929 Ylisen perhe asui syksystä kevääseen Raumalla lasten koulunkäynnin vuoksi.
Tigerstedt-Ylinen tuli tunnetuksi akvarelleistaan, joiden aiheina olivat yleensä erilaiset maisemat. Suuri osa hänen tuotannostaan kuvaa Vanhaa Raumaa. Hän teki myös jonkin verran asetelmia sekä maalasi interiöörejä. Lisäksi Tigerstedt kutoi muun muassa erilaisia huonetekstiilejä ja ryijyjä. Hänen taiteellinen tuotantonsa jäi kuitenkin paljon puolisoaan suppeammaksi, koska Tigerstedt keskittyi hoitamaan perhettään Vihtori Ylisen huolehtiessa toimeentulosta.
Tigerstedt-Ylinen kuoli kesäkuussa 1978 ollessaan 99-vuotias. Hänet on haudattu miehensä kanssa samaan hautaan Yläneen hautausmaalle. Pariskunnan yhteisessä hautamuistomerkissä on Tigerstedin tekemä reliefi aviomiehestään.
Sarah Hecken
Sarah Stefanie Hecken (s. 27. elokuuta 1993 Mannheim) on saksalainen taitoluistelija. Hän voitti naisten yksinluistelussa Saksan-mestaruuden 2008, 2010, 2011 ja 2013. Lisäksi hän sijoittui siinä neljänneksi 2009. Vuoden 2012 Saksan-mestaruuskilpailuihin jalkavamma esti Heckeniä osallistumasta. Hän on myös kilpaillut Euroopan- ja maailmanmestaruuskilpailuissa sekä vuoden 2010 talviolympialaisissa Vancouverissa, jossa sijoittui yksinluistelussa kahdeksanneksitoista.
Hecken on Bundeswehrin sotilasurheilija. Hänen valmentajanaan on toiminut Peter Sczypa.
Maria Balaba
Maria Balaba (s. 1. toukokuuta 1988 Riika) on latvialainen taitoluistelija. Hän voitti naisten yksinluistelussa Latvian-mestaruuden vuosina 2004 ja 2005. Lisäksi hän sai Latvian-mestaruuskilpailussa hopeaa 2003, 2006 ja 2007 ja pronssia 2001 ja 2002. Hänen valmentajansa on Galina Efremenko.
Adrafiniili
Andrafiniili on modafiniilin aihiolääke, jota käytetään narkolepsian hoidossa. Sitä markkinoidaan kauppanimellä Olmifon. Sillä on kuitenkin enemmän sivuvaikutuksia kuin modafiniilillä. Andrafiniili kehitettiin aikaisemmin. Se voi modafiniiliä enemmän aiheuttaa vaarallisia ihoreaktiota Stevens Johnsonin oireyhtymä ja toksista epidermaalista nekrolyysiä, mahavaivoja ja maksavaurioita.
Adrafiniilin kemiallinen kaava on CHNOS, moolimassa 289,3495 g/mol ja CAS-numero 63547-13-7.
Vaninon satama
Vaninon satama (, LOCODE: RU VNN) on Venäjän Habarovskin aluepiirin 37,3 tuhannen asukkaan (2010) Vaninon piirin hallintokeskuksessa, 17,0 tuhaannen asukkaan Vaninon kaupunkityyppisen taajamassa sijaitseva merisatama. Satama löytyy Tyynenmereen kuuluvan Japaninmeren pohjoisosassa sijaitsevan Tatariansalmen eteläosista, Sahalinin saaren länsipuolelta. Linnuntietä noin 15 kilometriä sataman eteläpuolella sijaitsee 27,7 tuhannen asukkaan Sovetskaja Gavanin kaupunki.
Sataman toimintoja valvoo Vaninon satamahallinto ().
Vuoden 2013 alussa uutisoitiin, että venäläinen kaivos- ja metallialan suurkonserni, pörssinoteerattu Metšel osti määräysvallan Vaninon satamassa toimivan Vanino Commercial Sea Port -satamayhtiön osakkeista. Tämän operaattoriyhtiön hallussa oli vuonna 2011 vajaa kolmannes (5,9 milj. t.) sataman kautta kulkeneesta rahdista ja pääosa sataman laituripaikoista. Sataman alueella toimii kuitenkin useita muitakin satamaoperaattoreita, kuten Daltransugol (ЗАО "Дальтрансуголь") ja Transbunker Vanino (ООО "Трансбункер-Ванино", nestebulk). Sataman suurimmat laituripaikat kuuluvat Daltransugol-yhtiölle: syväykseltään 18,5 metrin 361 metriä pitkä laituri ja toinen samanmittainen laituri 14,5 metrin syväyksellä. Hiiltä laivaava Daltransugol oli myös rahtimääräisesti suurin satamatoimija.
Rahtimääränsä perusteella Vanino oli vuonsina 2012-2013 Venäjän Tyynenmeren alueen 2. suurin kauppasatama.
Vaninon sataman vuosittainen rahtimäärä:
Don’t Starve
Don’t Starve on indie-yhtiö Klei Entertainmentin kehittämä selviytymispeli. Peli julkaistiin 23. huhtikuuta 2013 Steamiin Microsoft Windowsille,OS X:lle ja Linuxille. Don't Starve julkaistiin vuotta myöhemmin myös PlayStation 4:lle.
Ladattava lisäsisältö Reign of Giants julkaistiin 30. huhtikuuta 2014. Lisäksi on julkaistu mm. itsenäinen moninpeliversio "Don't Starve Together".
Peli aloitetaan Wilson-nimisellä tiedemiehellä, jonka demoni, Maxwell, lähettää keskelle tuntematonta, vaarallista ja täynnä outoja asioita täynnä olevaa satunnaisesti regenoitua maailmaa. Peliin ei kuulu minkäänlaista ohjeistusta, vaan pelaajan on itse selvitettävä miten pysyä hengissä keräämällä tarvikkeita ja resursseja pelin crafting- mekaniikan avulla. Pelissä tulee selviytyä mahdollisimman pitkään, huolehtien pelihahmon terveys-, nälkä- ja mielenterveystasosta taistellessa surrealistisia vihollisia ja oliota vastaan. Peli ei ole tarinakeskeinen, mutta pelin vaihtoehtoinen seikkailumoodi asettaa pelihahmon selviytymishaasteeseen Maxwellia vastaan.
Don’t Starve on Klei Entertainmentin ensimmäinen kokeilu selviytymis-genreen, ja on todennäköisesti Klein tunnetuin peli. Peliä on verrattu Minecraftiin ja Terrariaan tavaroiden valmistusmekaniikan takia, mutta eroaa hyvin paljon tyylinsä takia. Peli sai heti ilmestyessään positiivista palautetta kriitikoilta ja pelaajilta omaperäisestä tyylistään, musiikistaan ja monimuotoisuudestaan, vaikkakin korkea vaikeustaso ja peruuttamaton kuolema otettiinkin vähemmän lämpimästi vastaan. Vuoden kuluttua julkaisusta, Don’t Starvea oli myyty yli miljoona kappaletta.
The Last Man on Earth
The Last Man on Earth voi tarkoittaa ainakin seuraavia:
Kilpailuneuvosto
Kilpailuneuvosto on vuosina 1988–2002 Suomen kauppa- ja teollisuusministeriön yhteydessä työskennellyt toimielin, joka käsitteli ja ratkaisi kilpailunrajoituksia koskevia asioita. Sillä oli puheenjohtaja, varapuheenjohtaja ja seitsemän jäsentä, jotka kaikki olivat sivutoimisia. Heidät nimitti tehtäväänsä tasavallan presidentti kolmen vuoden määräajaksi valtioneuvoston esityksestä. Puheenjohtajan ja varapuheenjohtajan tuli olla oikeustieteilijöitä, jotka olivat perehtyneet tuomarin tehtäviin. Jäsenten oli tunnettava elinkeinotoimintaa siten, että osa oli perehtynyt kuluttajien asioihin ja osa elinkeinonharjoittajien olosuhteisiin.
Kilpailunrajoitusta koskeva asia tuli vireille kilpailuneuvostossa kilpailuviraston, pankkitarkastusviraston (pankkiasiat), sosiaali- ja terveysministeriön (vakuutustoiminta), kilpailunrajoituksesta kärsivän elinkeinonharjoittajan tai etujärjestön kirjallisesta esityksestä. Neuvosto oli päätösvaltainen kun paikalla oli puheenjohtaja tai varapuheenjohtaja ja vähintään neljä jäsentä. Asian tutkiminen aloitettiin esikäsittelyllä, jossa osapuolet vastasivat suullisesti tai kirjallisesti esitykseen. Kilpailuneuvosto saattoi kehottaa asianosaisia saapumaan neuvoston istuntoon ja velvoittaa heidät esittämään kilpailunrajoitukseen liittyvät asiakirjansa. Neuvostolla oli myös mahdollisuus kuulla asiantuntijoita ja hankkia asiantuntijalausuntoje.
Kilpailuneuvoston päätöksen muodosti enemmistön mielipide tai äänten mennessä tasan puheenjohtajan kannattama mielipide. Neuvosto käsitteli asiat suljetuin ovin, ellei se erikseen määrännyt asian käsittelyä julkiseksi. Neuvoston päätökset olivat julkisia, ellei neuvosto erityisestä syystä salannut niitä osaksi tai kokonaan liike- tai ammattisalaisuuteen vedoten. Kilpailuneuvoston asiakirjat eivät olleet julkisia, ellei neuvosto erikseen toisin päättänyt.
Kilpailuneuvoston ja markkinatuomioistuimen toimivaltaan kuuluvat asiat siirrettiin käsiteltäviksi markkinaoikeudessa samalla kun säädettiin markkinaoikeuslaki (1527/2001).
Gregg Binkley
Gregg Binkley (s. 20. maaliskuuta 1963) on yhdysvaltalainen näyttelijä.
Hänet tunnetaan parhaiten sarjasta Kovan onnen kundi, jossa hän esittää Kennyä Jamesiä.
Hän tapasi vaimonsa, Tokiko Ohniwan, näyttelijäkurssilla. He menivät naimisiin 31. toukokuuta 2003.
Isabella Aragonialainen (Ranska)
Isabella Aragonialainen (1247 – 28. tammikuuta 1271) Cosenza Calabria Italia) oli Aragonian infanta ja avioliiton kautta Ranskan kuningatar (1270–1271). Hän on myös Ranskan kuninkaan Filip IV Kauniin ja Valoisin Kaarlen äiti.
Isabella Aragonialaisen isä oli Aragonian Valencian ja Mallorcan kuningas Jaakko I Valloittaja) (1207–1276) ja hänen äitinsä oli Jaako I:n toinen puoliso Yolanda Unkarilainen (1215–1251).
Jaakko I Aragonialainen ja Ranskan kuningas Ludvig IX tekivät sopimuksen, jonka mukaan infanta Isabella avioituisi Ranskan kruununperillisen kanssa. Ludvig IX:n vanhimman pojan Ludvigin kuoleman jälkeen kruununperilliseksi tuli tulevan kuningas Filip III. Isabella oli 19-vuotias ja Filip 17-vuotias.
Avioliitto solmittiin 26. toukokuuta 1262 Clermont en Auvergnen kaupungissa, nykyisessä Clermont-Ferrandissa.
Avioliitosta syntyi neljä poikaa:
Olleessaan paluumatkalla kahdeksannelta ristiretkeltä Tunisista, jossa hän oli ollut kuninkaan mukana, hän putosi hevosensa selästä Italian Calabriassa erääseen jokeen. Hän oli raskaana viidennellä kuukaudella ja odotti siten viidettä lastaan. Tämän putoamisen jälkeen lapsi syntyi keskosena ja kuoli hetkeä myöhemmin. Voimattomana ja kuumeisena Isabella kuoli 28. tammikuuta 1271, juuri 24 vuotta täytettyään. Koska kuolema tapahtui kaukana kotimaasta, hänelle suoritettiin "mos Teutonicus" –hautaaminen, jossa luut erotellaan herkemmin mätänevästä lihasta.
Lopullisesti hänet haudattiin Saint-Denis’n basilikaan, joka on Ranskan kuninkaiden perinteinen hautapaikka. Ranskan vallankumouksen aikana kuitenkin suurin osa haudoista tuhottiin ja Isabellen haudalle kävi osittain samoin.
Vaggerydin kirkko
Vaggerydin kirkko () on Ruotsin Vaggerydin kunnassa sijaitseva kirkkorakennus. Se on rakennettu vuosina 1973-1974 Eva ja Bernt Mejlanderin piirustusten perusteella. Sisällä lattia on italialaista marmoria. Kellotapulissa on kaksi kelloa, joista suurempi painaa 400 kiloa ja pienempi 250 kiloa.
Artur Lemba
Artur Lemba (24. syyskuuta 1885 Tallinna – 21. marraskuuta 1963 Tallinna) oli virolainen pianisti ja säveltäjä. Hän opiskeli Pietarin konservatoriossa, ja opetti siellä vuoteen 1920. Sen jälkeen hän opetti 1920–1921 Helsingin konservatoriossa ja toimi Tallinnan konservatorion pianoluokan professorina vuodesta 1922.
Latvia talviolympialaisissa 2010
Latvia osallistui Vancouverin talviolympialaisiin 2010 58 urheilijan voimin. Maa saavutti kaksi hopeista mitalia. Maan lippua avajaisissa kantoi Martins Dukurs ja päättäjäisissä Haralds Silovs.
Kalajärven purolaakso
Kalajärven purolaakso on Pohjois-Espoossa, Espoonjoen latvavesistössä sijaitseva Glimsinjoen vesistön osaan kuuluva paikallisesti arvokas luontokohde.
Kalajärven purolaakson alue käsittää Kalajärven laskupuron luonnontilaisen yläjuoksun, ja n. 595 metriä pitkän Röylän pelloille laskevan purolaakson.
Erittäin kirkasvetinen puro on syönyt itselleen jyrkän uoman laakson pohjalle. Yläosan hidasvirtainen luhtainen osuus on karikepohjainen. Sen alapuolelta alkavalla koskiosuudella pohja koostuu pitkälti karkeasta sorasta ja hiekasta, mutta paikoin on myös kivikkoisempia osuuksia. Kivet ovat yleisesti sammalten peittämiä. Purossa on myös kohtuullisesti liekopuuta jonka lisäksi sinne on kertynyt paljon hakkuutähteitä.
Yläjuoksulla ympäröivä metsä on havupuuvaltaista, mutta puron kosteassa lähiympäristössä kasvaa lehtokasvillisuutta, mm. kookkaita tervaleppiä. Laakson pohjalla puronvarren metsä vaihtuu vähitellen lehtipuuvaltaiseksi.
Alue on suojeltu luonnonsuojelulain nojalla, mutta siihen kohdistuu kuormitusta Kalajärvestä ja sitä ympäröivästä asutuksesta.
Kalajärven purolaakson yli kulkee pitkospuureitti, joka alkaa Kalajärventien loppupäästä.
Kalajärvi (järvi Espoossa)
Ruotsi kesäolympialaisissa 2004
Ruotsi osallistui Ateenan kesäolympialaisiin 2004 115 urheilijan joukkueella. Maa saavutti urheilulajeissa seitsemän mitalia, joista neljä oli kultaisia, kaksi hopeista ja yksi pronssinen.
Kustaava
Kustaava on suomalainen naisen etunimi, feminiininen vastine (sisarnimi) miehennimelle Kustaa sekä suomenkielinen vastine Gustavin feminiinisille vastineille "Gustava" ja "Gustafva".
Kustaavan nimipäivä oli suomenkielisessä nimipäiväkalenterissa ensimmäisen kerran vuosina 1794–1796 15. syyskuuta ja sitten 30. lokakuuta vuosina 1827–1928. Kustaavan päivä oli Luulajan suomenkielisessä kalenterissa 7. toukokuuta 1901–1918, sitten muodossa Gustava 6. kesäkuuta vuodesta 1973 eteenpäin. Suomenkielisessä kalenterissa nimi oli muodossa "Gustawa" tai "Gustafwa" vuoteen 1907 saakka, siitä eteenpäin Kustaava ja vuodesta 1890 alkaen myös "Gustaawa".
Väestörekisterikeskuksen nimipalvelun mukaan Kustaava-muodon on saanut vuoden 2013 maaliskuuhun mennessä Suomessa alle 4930 henkilöä, joista alle 4920 on ollut naispuolisia. Kustava-muodon on saanut alle 190 henkilöä, joista alle 180 on ollut naispuolisia, Gustava-muodon alle 1058 henkilöä joista 1053 on ollut naispuolisia ja Gustafva-muodon alle 40 henkilöä, Gustaava-muodon alle 197 henkilöä joista alle 177 on ollut naispuolisia.
Halkivahan kirkko
Halkivahan kirkko on Urjalan Halkivahan kylässä sijaitseva luterilainen kirkkorakennus. Rukoushuoneesta kirkoksi laajennetun rakennuksen omistaa Halkivahan rukoushuonekunta, mutta se toimii Urjalan seurakunnan kirkkona.
Halkivahan kirkko on rakennettu Halkivahan kylän voimin: rukoushuonetta rakennuttamaan perustettiin vuonna 1905 Halkivahan Seurakuntahuoneyhdistys. Urakoitsijana toimi paikallinen rakentaja Vihtori Matinpoika Packalén (1860–1931), joka oli aiemmin urakoinut muun muassa Halkivahan kansakoulun (1901–1902) sekä useita seudun kivinavettoja. Rukoushuoneen suunnitelmat teki Halkivahan kansakoulun pitkäaikainen opettaja ja sivistysaktiivi Konrad Perkiö.
Halkivahan Rukoushuonekunta perustettiin vuonna 1919. Rukoushuonekunnalla on kirkkoneuvosto.
Rukoushuone valmistui vuonna 1907 ja vihittiin käyttöön seuraavana vuonna. Se laajennettiin kirkoksi rakennusmestari Heikki Tiitolan suunnitelmien mukaan vuosina 1923–1926, laajennuksen yhteydessä tehtiin myös kellotorni, jossa on Suomen toiseksi suurin kirkonkello. Kello painaa 2385 kg. Kirkossa on tilaa 250 ihmiselle.
Kirkon alttaritaulun "Jeesus Getsemanessa" on maalaannut Antti Heickell. Sen mallina on käytetty saksalaisen Heinrich Hofmannin taulua "(Kristus Getsemanessa 1890)".
Gösta
Gösta on miehen etunimi, alkujaan lyhennys ruotsalaisesta Kustaa-nimen muunnoksesta "Göstaver". Suomessa joskus käytetty kansanomainen muoto on ollut "Kössi".
Göstan nimipäivä on suomenruotsalaisessa nimipäiväkalenterissa 6. kesäkuuta samana päivä Gustavin kanssa.
Väestörekisterikeskuksen nimipalvelun mukaan Gösta-nimen on saanut Suomessa vuoden 2013 maaliskuuhun mennessä alle 2 249 henkilöä.
Mäntän Serlachiuksen taidemuseon nimi on Serlachius-museo Gösta ja sen 2014 valmistuneen lisärakennuksen nimi on Gösta-paviljonki.
Don Scott
Donald E. "Don" Scott (23. heinäkuuta 1928 Derby – 1. maaliskuuta 2013 Derby) oli brittiläinen nyrkkeilijä ja olympiamitalisti.
Scott saavutti sarjan 80 kg olympiahopeaa Lontoon kesäolympialaisissa 1948. Hän hävisi loppuottelussa Etelä-Afrikan George Hunterille.
Scott kuoli 1. maaliskuuta 2013, 84-vuotiaana sydämen pettämiseen. Hän oli sairastanut Parkinsonin tautia.
Managed services
Managed services on englanninkielinen käsite joka vittaa palvelusuhteeseen asiakasyrityksen ja tiettyä yrityspalvelua ((""service"") hallinoivan ((""manage""), palveluntarjoajan välillä. Managed services -käsite on läheistä sukua liiketoiminnan ulkoistuspalvelukäsitteelle. Managed services -käsitteellä viitataan kuitenkin ensisijaisesti palvelusuhteeseen jossa asiakasyrityksestä ei välttämättä ulkoisteta esim. henkilöstöä tai tietotekniikkaa. Managed services -palvelusuhde on tavallinen esimerkiksi telekommunikaatiossa, jossa teleoperaattori antaa tietoverkkonsa kehittämisen ja ylläpidon toiselle, tähän tehtävään erikoistuneelle toimijalle. Palvelusuhde on yleistynyt ns. pilvipalvelujen synnyn myötä. Pilvipalvelut mahdollistavat yrityksille liiketoimintansa it-tukijärjestelmien vuokraamista internetin yli Managed Services -palveluntarjoajalta helpommin kuin aikaisemmin. Managed services -ratkaisuilla yritykset tavoittelevat sekä kustannussäästöjä, uusia kasvumahdollisuuksia että kilpailuetuja.
Gilberto Clavell
Gilberto Clavell (s. 10. elokuuta 1989) on puertoricolais-yhdysvaltalainen koripalloilija, pelipaikaltaan sentteri. Hän edustaa Suomen Korisliigassa pelaavaa Kouvoja.
Clavell kuului Puerto Ricon alle 19-vuotiaiden maajoukkueeseen ikäluokan MM-kilpailuissa. Hän pelasi kahden kauden ajan yhdysvaltalaisen Sam Houston State Universityn yliopistojoukkueessa, jonka jälkeen hän pelasi kauden ajan maansa pääsarjassa. Syyskuussa 2012 Clavell siirtyi Eurooppaan, suomalaiseen Kouvoihin.
Kentjärvi (järvi)
Kentjärvi (myös "Kenttijärvi", "Kendjärvi", "Kenjärvi"; ; venäjäksi myös Кончозеро, "Kontšozero"; lyydiksi "Kendärv") on Suojoen vesistöön kuuluva järvi Karjalan tasavallan Äänisenrannan ja Kontupohjan piireissä Venäjällä. Sen pinta-ala on 39,8 neliökilometriä, valuma-alueen laajuus 300 neliökilometriä, keskisyvyys 9,5 metriä ja suurin syvyys 26 metriä.
Järven rannat ovat jyrkkiä itäistä rantaa lukuun ottamatta. Pohjaa peittää muta, hiekka, kivet ja järvimalmi. Kalalajeja ovat siika, kuore, hauki, lahna, säyne, sorva ja made. Suojoesta nousee toisinaan harjuksia ja järvilohia. Seudulla on runsaasti kesäasutusta. Sen rannalla sijaitsee Kentjärven kylä.
Sandaljärvi
Sandaljärvi (myös "Sandalanjärvi", ) on Suunujoen vesistöön kuuluva järvi Karjalan tasavallan Kontupohjan piirissä Venäjällä. Sen pinta-ala on 185 neliökilometriä, valuma-alueen laajuus 6 620 neliökilometriä, keskisyvyys 9,7 metriä ja suurin syvyys 58 metriä.
Järven rannat ovat pohjoisessa ja idässä enimmäkseen jyrkkiä, etelässä ja lännessä matalia. Pohja on mutaa, hiekkaa, kiveä ja järvimalmia. Sandaljärvessä on 286 saarta. Siihen laskevat Tiudianjoki (ven. "Tivdijka" tai "Niva") ja Nurmeža. Alkuperäinen laskujoki Sandalka on padottu, minkä johdosta järven pinta on noussut puolitoista–kaksi metriä. Se toimii Kontupohjan vesivoimalaitoksen patoaltaana. Kalalajeja ovat lohi, muikku, siika, harjus, kuore, hauki, lahna ja made.
Ukšjärvi
Ukšjärvi (; myös Укшозеро, "Ukšozero") on Suojoen vesistöön kuuluva järvi Karjalan tasavallan Äänisenrannan piirissä Venäjällä. Sen pinta-ala on 33,6 neliökilometriä, valuma-alueen laajuus 385 neliökilometriä, keskisyvyys 8,6 metriä ja suurin syvyys 26 metriä.
Järven rannat ovat jyrkät. Pohjaa peittää muta, rannoilla on hiekkaa ja kiviä. Saaria on neljätoista. Kalalajeja ovat muikku, siika, hauki, säyne, lahna, rantaneula ja made. Suojoesta nousee toisinaan lohia, järvilohia, Suojun siikaa ja harjuksia. Rannoilla on kesäasutusta.
BCM Gravelines
Basket Club Maritime Gravelines Dunkerque Grand Littoral (lyhyemmin BCM Gravelines) on ranskalainen koripalloseura Gravelinesin kaupungista.
Seura perustettiin vuonna 1984. Vuonna 1989 Gravelines nousi pääsarjaan, jossa seura eteni loppuotteluihin ensimmäisen kerran kaudella 2003–2004. Seuran merkittävin saavutus on Ranskan cup-mestaruus vuodelta 2005. Gravelines karsi kaudella 2011–2012 Euroliiga-paikasta, mutta tällöin seura hävisi karsinnat Asvelille. Saman kauden päätteeksi seura voitti kuitenkin ensimmäistä kertaa runkosarjan, vaikkakaan ei saavuttanut Ranskan-mestaruutta.
Emil Wegelius
Emil Wegelius (13. joulukuuta 1852 Helsinki - 19. tammikuuta 1903 Helsinki) oli suomalainen huviveneiden, erityisesti kilpapurjehdusveneiden suunnittelija. Hän oli myös ammattikuntansa ensimmäisiä edustajia. Hän voitti ensimmäisen venesuunnittelukilpailun 1882. Hän suunnitteli arviolta seitsemisenkymmentä alusta aina purjeveneistä höyrypursiin. Hänen ensimmäinen venepiirroksensa on vuodelta 1879. Hänen luomuksiaan olivat mm. Bisquit, Alouette, Greta, Endymion, Miranda, Barden, Zuleima, Mehallah. Wegelius liittyi NJK-pursiseuraan 1876 ja siirtyi Helsingfors Segelsällskapetiin seuran perustamisen yhteydessä 1893. Hän perusti yhtiön joka rakensi telakkarakennuksen Liuskasaarelle ja oli telakan ensimmäinen vuokralainen. Hän toimi myös Hanasaaren telakan suunnittelijana ja työnjohtajana. Itseoppinut, ilman teoreettista taustaa veneensä suunnitellut Wegelius kuoli yllättäen kesken luomiskauttaan 50-vuotiaana. Wegeliuksen suunnittelemista veneistä yksikään ei ole säilynyt tähän päivään saakka.
Rusorintakerttuli
Rusorintakerttuli ("Setophaga castanea") on kerttulien heimoon kuuluva varpuslintu.
Rusorintakerttuleita pesii Kanadassa ja Yhdysvalloissa. Talvehtimisalueet sijaitsevat Väli-Amerikassa ja Etelä-Amerikan luoteisosissa. Euroopassa laji on tavattu vain kerran: Iso-Britanniassa lokakuussa 1995.
Annimaria Rinne
Annimaria Rinne (s. 1973) on Yhdysvalloissa lauluopintonsa suorittanut suomalainen laulaja, joka jo nuorena tyttönä esiintyi Uuden Iloisen Teatterin lavalla. Annimaria kuuluu Rinteen näyttelijäsukuun, ja hän on ääninäytellyt mm. Disneyn Leijonakuninkaan suomalaisessa versiossa Nalaa sekä monissa piirrossarjoissa. Hän on levyttänyt albumin "Ensimmäinen". Rinteen esikoisalbumi ”Ensimmäinen” on niittänyt laajalti kiitosta ympäri maailmaa, ja syksyn 2006 aikana se julkaistiin myös Japanissa ja Koreassa.
Rinteen vanhemmat ovat näyttelijä Tommi Rinne ja toimittaja Arja Rinne.
Viirurintakerttuli
Viirurintakerttuli ("Cardellina canadensis") on kerttulien heimoon kuuluva varpuslintu.
Viirurintakerttuleita pesii Kanadassa ja Yhdysvalloissa. Talvehtimisalueet sijaitsevat Väli-Amerikan lounaisosissa ja Etelä-Amerikan luoteisosissa. Laji on tavattu Euroopassa kahdesti: Islannissa syyskuussa 1973 ja Irlannissa lokakuussa 2010.
Länsi-Pasilan kappeli
Länsi-Pasilan kappeli Helsingin Länsi-Pasilassa on vuonna 1985 valmistunut Meilahden seurakunnan entinen kirkollinen tila, yksi neljästä. Maistraatintorin laidalla sijaitseva keltainen tiilijulkisivuinen rakennus on arkkitehtien Eric Adlercreutz ja Erja Luhtala suunnittelema.
Kappelin urut ovat 11,5-äänikertaiset italialais-barokkityyliset urut.
Kappeli poistui seurakunnan käytöstä vuoden 2016 lopussa. Se on tarkoitus korvata Keski-Pasilan uuteen kauppakeskus Triplaan vuonna 2019 valmistuvilla seurakuntatiloilla.
Ruotsi kesäolympialaisissa 2008
Ruotsi osallistui Pekingin kesäolympialaisiin 2008 134 urheilijan joukkueella. Maa saavutti urheilulajeissa viisi mitalia, joista neljä oli hopeista ja yksi pronssinen.
Josef Chávez
Josef Alexander Chávez Valencia (s. 12. elokuuta 1990 Lima, Peru) on perulainen jalkapalloilija.
Chávez pelasi Valkeakosken Hakassa 12 Veikkausliigan ottelua kaudella 2010 ja 15 ottelua kaudella 2011.
Täydellinen loma
Täydellinen loma () on Blake Edwardsin ohjaama yhdysvaltalainen komediaelokuva vuodelta 1958. Armeijakomedian pääosissa ovat Tony Curtis ja Janet Leigh. Muissa rooleissa nähdään Keenan Wynn ja Linda Cristal.
"Täydellistä lomaa" kuvattiin pääasiassa Kaliforniassa, Los Angelesin Universal Cityssä. Elokuvan kuvaukset alkoivat tammikuussa 1958 ja päättyivät 19. helmikuuta 1958. Elokuvan tuottajana toimi Robert Arthur Universal Picturesille. Elokuvan oli käsikirjoittanut Stanley Shapiro. "Täydellinen loma" sai ensi-iltansa lokakuussa vuonna 1958 Yhdysvalloissa ja Suomessa elokuva julkaistiin 20. helmikuuta vuonna 1959. Yhdysvalloissa ja Kanadassa elokuva tuotti 2,3 miljoonaa dollaria.
"Täydellinen loma" sai parhaan musikaali- tai komediaelokuvan Golden Globe -ehdokkuuden vuonna 1959. Samana vuonna elokuva oli ehdolla myös parhaan komediaelokuvan Laurel-palkintoon. Ohjaaja Edwards ja käsikirjoittaja Shapiro tekivät seuraavana vuonna 1959 toisen yhteistyöprojektin, "Operaatio Alushame", jonka pääosissa ovat Tony Curtis ja Cary Grant.
Kun naisseuraa kaipaavat sotilaat alkavat käyttäytyä levottomasti, ongelma ratkaistaan arpomalla yksi miehistä unelmalomalle Pariisiin. Lomaseuraksi on luvassa pin-up-tyttö Sandra Roca (Linda Cristal). Mukana seuraava kaunis armeijapsykologi (Janet Leigh) yrittää pitää pariskunnan pois sängystä.
Zdeněk Fierlinger
Zdeněk Fierlinger (11. kesäkuuta 1891 Olomouc – 2. toukokuuta 1976 Praha) oli tšekkiläinen sosiaalidemokraattinen poliitikko, joka toimi Tšekkoslovakian pääministerinä toisen maailmansodan jälkeen vuosina 1945–1946. Hän edusti Tšekkoslovakian sosiaalidemokraattisen puolueen vasemmistosiipeä ja tuki puolueensa sulauttamista kommunistiseen puolueeseen vuonna 1948.
Fierlinger työskenteli 1920-luvulta alkaen diplomaattina ja toimi Tšekkoslovakian edustajana Haagissa, Bukarestissa, Washingtonissa, Genevessä ja Wienissä sekä vuosina 1937–1945 Neuvostoliitossa. Sosiaalidemokraatteihin hän oli liittynyt vuonna 1924. Hieman ennen toisen maailmansodan päättymistä Fierlinger tuli Tšekkoslovakian pakolaishallituksen pääministeriksi ja hän jatkoi sodan päätyttyä maan hallituksen johdossa vuoden 1946 vaaleihin saakka. Vuosina 1946–1948 hän toimi sosiaalidemokraattisen puolueen puheenjohtajana ja kannatti läheisiä puoluesuhteita kommunisteihin, joista oli tullut johtava hallituspuolue.
Kommunistien kaapattua vallan helmikuussa 1948 Fierlinger tuki sosiaalidemokraattisen ja kommunistisen puolueen yhdistämistä, mikä toteutui vielä saman vuoden aikana. Hänestä tuli uuden kommunistisen puolueen keskuskomitean jäsen, missä hän jatkoi vuoteen 1966 asti. Fierlinger toimi 1948–1953 Tšekkoslovakian varapääministerinä ja 1953–1964 kansalliskokouksen puhemiehenä.
Tšekkoslovakian legioona
Tšekkoslovakian legioona oli yli sotajoukko Venäjän sisällissodan itärintamalla vuosina 1918–1920. Suurin osa (90 %) heistä oli tšekkejä. He olivat joutuneet Venäjälle ensimmäisessä maailmansodassa joko sotavankeina tai karkaamalla Itävalta-Unkarin armeijan riveistä.
Venäjän sisällissodassa legioonan päätarkoitus oli jatkaa taistelua saksalaisia vastaan, mutta kun siihen ei ollut mahdollisuutta, he raivasivat itselleen pääsyä kotimaahan taistellen Venäjän puna-armeijaa vastaan. Koska Ukrainan kautta pääsy länteen ei onnistunut, legioona pyrki Siperian rataa itään, jossa oli heille ystävällismielisiä Yhdysvaltojen ja Japanin joukkoja sekä valkoisen amiraali Aleksandr Koltšakin sotajoukko. Kesästä 1918 alkaen legioonan pääpaikka oli Omskissa ja se hallitsi useiden vuosien ajan Siperian radan itäosaa. Heillä oli hallussaan satoja vetureita, tuhansia vaunuja ja jopa panssarijunia. Niistäkään ei ollut apua, kun puna-armeija voitti itselleen Venäjän ydinalueet.
Amiraali Koltšakin ja legioonan välit olivat viileät, vaikka he olivat sodassa samalla puolella. Kotiin pääsy onnistui viimein vuonna 1920, kun legioona sopi bolševikkien kanssa, että se ostaa kotiinpääsyn luovuttamalla bolševikeille Koltšakin ja tšaarin kultavarannon.
Vuonna 1920 sodasta palaavia juhlittiin laajasti vastasyntyneessä Tšekkoslovakiassa. Presidentiksi valittu Tomáš Masaryk julisti, ettei itsenäisyyttä olisi saatu ilman tätä urheaa legioonaa. Kotimaahan palasi ja . Ryhmään kuuluneista ei palannut, vaan heidät on haudattu Venäjälle.
Tšekkoslovakian legioonan vaiheet
Underworld (yhtye)
Underworld on englantilainen elektronista musiikkia soittava yhtye, joka on toiminut Karl Hyden ja Rick Smithin pääasiallisena musiikkiprojektina vuodesta 1980 lähtien.
Yvonne
Yvonne on kansainvälinen, ranskalaista alkuperää oleva naisen etunimi ja feminiininen vastine miehennimelle Yvon, joka on joissakin maissa käytetty muoto Johanneksesta.
Yvonnen nimipäivä on suomenruotsalaisessa nimipäiväkalenterissa 25. lokakuuta. Väestörekisterikeskuksen nimipalvelun mukaan vuoden 2013 maaliskuuhun mennessä Yvonne-nimen Suomessa on saanut alle 1784 henkilöä, joista 1774 on ollut naispuolisia. "Ivonne"-muodon on saanut alle 52 henkilöä.
Aija Roivas
Aija Eliisa Roivas-Merisalo on suomalainen säveltäjä, sanoittaja, muusikko ja radiotoimittaja.
Leonardo De Lorenzo
Leonardo De Lorenzo (29. elokuuta 1875 – 29. heinäkuuta 1962) oli italialainen huilisti.
Hän opiskeli Napolin konservatoriossa ja muutti Yhdysvaltoihin vuonna 1909.
De Lorenzo toimi ensimmäisenä huilistina orkestereissa New York Symphony Orchestra, Minneapolis Symphony Orchestra, Los Angeles Philharmonic, Rochester Philharmonic Orchestra.
Vuodesta 1923 vuoteen 1935 hän toimi professorina Eastman School of Musicissa.
Viggianossa on vuodesta 1997 alkaen järjestetty kansainvälisiä muusikoille tarkoitettuja Lorenzon mukaan nimettyjä "Concorso Internazionale di Flauto Leonardo De Lorenzo" -huilistikilpailuja.
Carl Emil Edvard Lenngren
Carl Emil Edvard Lenngren (7. huhtikuuta 1842 Pietari, Venäjä – 25. joulukuuta 1903) oli suomalainen kuvanveistäjä. Hänen aiheensa olivagt uusklassistisia ja Kalevala-aiheita ja hän teki myös muotokuvamedaljonkeja. Hän opiskeli 1863-1866 Tukholmassa Kuninkaallisessa taideakatemiassa.
Scott Boden
Scott David Boden (s. 19. joulukuuta 1989 Sheffield, Englanti, Yhdistynyt kuningaskunta) on englantilainen jalkapalloilija, pelipaikaltaan hyökkääjä.
Lamborghini Sesto Elemento
Lamborghini Sesto Elemento (Kuudes elementti, italiaa) on Lamborghinin valmistama kahden henkilön V-10 auto, jota tuotetaan hyvin rajoitettu erä. Auto esiteltiin 2010 Paris Motor Show’ssa. Nimi Sesto Elemento on viittaus hiilen järjestyslukuun, koska auto on valmistettu suurilta osin hiilikuidusta.
Sesto Elemento on neliveto, ja siinä on 6-vaihteinen puoliautomaattinen vaihteisto. Autossa on 5,2 litrainen V-10, samaa moottoria käytetään myös Lamborghini Gallardossa. Moottori tuottaa 570 hevosvoimaa, ja vääntöä on 540Nm. Alusta, runko, akseli ja jousitus on koottu hiilikuidusta vähentämään auton painoa 999 kilogrammaan. Auto on kevyin Lamborghinin valmistama.
Ilma poistuu kymmenestä kuusikulmaisesta reiästä moottorin päällisessä, ja auton keskellä sijaitseva moottori ottaa kylmää ilmaa kahdesta reiästä. Suuri hevosvoimien määrä suhteutettuna auton pieneen painoon antaa teho-paino suhteeksi 0,57Hv/kg. Sesto Elemento kiihtyy 0-100 2,5 sekunnissa.
Lamborghini ilmoitti aikovansa julkaista 20 Sesto Elementoa vain ratakäyttöön vuonna 2013. Kaikki 20 on jo tilattu.
André Karring
André Karring (s. 9. maaliskuuta 1990 Tammisaari, Suomi) on suomalainen jalkapalloilija.
Karring pelasi IFK Mariehamnissa yhden Veikkausliigan ottelun kaudella 2008 – 20. heinäkuuta vieraissa Honkaa vastaan. Hän on edustanut myös IFFK:ta, Honkaa ja Klubi 04:ä.
Karring on pelannut Ahvenanmaan joukkueessa.
Kornettikalat
Kornettikalat ("Fistulariidae") on putkisuukaloihin kuuluva heimo. Heimon lajeja tavataan lämpimistä vesistä kaikista valtameristä.
Varhaisimmat kornettikalojen heimoon kuuluvien lajien fossiilit on ajoitettu eoseenikaudelle. Nykyään heimossa elää 1 suku ja 4 lajia. Lajit ovat kornettikala ("Fistularia corneta"), oliivikornettikala ("F. petimba"), puikkokornettikala ("F. commersonii") ja sinikornettikala ("F. tabacaria"). Tyypillisiä piirteitä heimon lajeille on erittäin pitkulainen ruumis. Suurimmat heimon kaloista voivat kasvaa 1,8–2 m pitkiksi. Kornettikaloilla on hyvin pitkä putkimainen kuono, jonka päässä suu sijaitsee. Muita tyypillisiä piirteitä ovat lyhyet ja lähellä pyrstöä sijaitsevat selkä- ja peräevät sekä haarautunut pyrstöevä, jonka kakasi keskimmäistä ruotoa ovat pidentyneet. Kornettikalalajit ovat suomuttomia ja niiden väritys vaihtelee sinisestä ruskeaan tai punaiseen.
Kornettikalalajeja tavataan lämpimistä vesistä Atlantista, Tyynestämerestä ja Intian valtamerestä. Heimon kalat elävät tyypillisesti matalissa ja lämpimissä vesissä melko lähellä rannikkoa. Usein ne elävät meriruohokasvustojen tai koralliriuttojen läheisyydessä. Kornettikalojen ravintoa ovat pienet kalat ja äyriäiset.
W Motors
W Motors on autovalmistaja, joka ilmoitti julkaisevansa ensimmäisen autonsa Lykan HyperSportin tammikuussa 2013.
Yrityksen perustivat Libanonissa heinäkuussa 2012 Sari El Khalil ja Ralph Debbas. Yrityksen päämaja sijaitsee Dubaissa.
W Motors julkaisi ensimmäisen autonsa Lykan HyperSportin Qatar Motor Show’ssa tammikuussa 2013. Yhtiö aikoo valmistaa niitä 10 kappaletta, ja niiden kappalehinta on 2,4milj. €. Auton moottorissa on tehoa 552 kW ja vääntöä 999 Nm. Sen sanotaan kiihtyvän 0-100 km/h 2,8 sekunnissa ja sen huippunopeuden sanotaan olevan 395 km/h. Seuraava vielä julkaisematon malli on Lykan SuperSport.